wickkiey/tamil-wikipedia-chunked huggingface dataset:
# அடிபந்தாட்டம்

## விதிமுறைகள்

### பந்துவீச்சு

- வீச்சாளர், பந்துவீச தயாரானவுடன் ஆட்டம் தொடங்கும். அணியில் ஒருவர் பந்தை வீசுவார், அவரை வீச்சாளர் என்பர், வீச்சாளர் தட்டிலிருந்து மட்டுமே பந்தை வீச முடியும். வீச்சாளால் **ஸ்டிரைக் ஜோன்**க்குள்ளே மட்டுமே பந்துகளை வீச முடியும். இல்லையென்றால் அதை கணக்கில் எடுத்துக் கொள்ள முடியாது.
- மற்றொருவர் வீசும் பந்தைப் பிடிப்பார். இவரை **கேட்சர்** என்பர். இவர் 'கேட்சர் சதுர'த்தில் உட்கார்ந்திருப்பார். இவர் பந்தை பிடிக்க தவறினால், துடுப்பாளர் அடுத்த அடித்தளத்திற்கு ஓடுவார்.
- மற்ற வீரர்கள் பந்தை அடித்தப்பின் அதை பிடிப்பதற்காக ஆடுகளத்தில் தயாராக இருப்பர். மூன்று வீரர்கள் அடித்தளத்தின் அருகிலும், மற்ற வீரர்கள் 'புறப்புலத்திலும் இருப்பர். பிடித்த பந்தை ஏதாவது ஒரு அடித்தளத்திற்கு வீச வேண்டும். இந்த வீரர்கள், மட்டையில் பட்ட பந்து தரையை தொடும் முன் பிடித்தால், பந்தை அடித்த, எதிரணி வீரரை வெளியேற்றலாம்.
# அடிபந்தாட்டம்

## விதிமுறைகள்

### ஓட்டம் எடுக்கும் விதிமுறைகள்

- ஒரு வீரர் எல்லா அடித்தட்டுகளையும் தாண்டிய பின்னர், வீட்டுத் தட்டிற்கு மறுபடியும் வந்து சேர்ந்தால் மட்டுமே, ஒரு ஓட்டமாக கணக்கெடுக்கப்படும்
- வீச்சாளர் வீசும் பந்தை அடித்து விட்டு, ஒன்று அல்லது அதற்கு மேல் அடித்தட்டுகளை நொக்கி ஓடலாம். அவ்வாறு ஓடும் போது, அடித்தள தட்டைத் தொட வேண்டும். இவர்களை **ஓட்டக்காரர்**கள் என்பர்.
- வீச்சாளர் 'ஸ்டிரைக் ஜோன்' அல்லாமல் மற்ற பகுதியில் நான்கு முறை ஒரே வீரருக்கு வீசினால், அந்த வீரர் இலவசமாக அடுத்த அடித்தளத்திற்கு செல்லலாம்.
- கேட்சர் பந்தை பிடிக்க தவறும் தருணத்தில், மட்டையாடுபவர் மற்றும் ஓட்டக்காரர்கள் ஓடலாம். எத்தனை அடித்தட்டுகளுக்கு வேண்டுமானாலும் ஓடலாம், அது அந்த வீரரின் திறமையைப் பொருத்தது.
- தங்கள் அணியின் வீரர் மட்டையாடும் போது, மற்ற அடித்தளங்களில் இருக்கும் ஓட்டக்காரர்கள், எப்போது வேண்டுமானாலும் (பந்தை அடித்தாலும், அடிக்கவில்லை என்றாலும்) ஓடலாம். இவ்வாறு அடுத்த அடித்தளத்தை வெற்றிகரமாக சென்றடைந்தால், அதனை 'திருடப்பட்ட அடித்தளம்' என்பர்.
- வீச்சாளர் வீசிய பந்தை அடித்தப் பின், பந்து புறப்புல எல்லையை தாண்டி, தரையில் படாமல் சென்றால், அடித்த வீரர் ஒரு முழு ஓட்டத்தை ஓடலாம். இதனை **வீட்டுக்கு ஓட்டம்** என்பர். இந்த தருணத்தில் மற்ற அடித்தளங்களில் ஓட்டக்காரர்கள் இருந்தால் அவர்களும் முழு ஓட்டம் ஓடலாம். எல்லா அடித்தளங்களிலும் ஓட்டக்காரர்கள் இருக்கும் தருணத்தில் இவ்வாறு 'வீட்டுக்கு ஓட்டம்' அடித்தால் அதனை, **கிராண்ட் சிலாம்** என்பர். அப்போது மட்டையாடும் அணிக்கு 4 ஓட்டங்கள் கிடைக்கும்
# அடிபந்தாட்டம்

## விதிமுறைகள்

### வெளியேற்ற விதிமுறைகள்

- ஒரு அணி பந்துவீசும் போது எதிரணியின் மூன்று வீரர்களை வெளியேற்றினால், அந்த ஆட்டத்தின் ஒரு பாதி முடிவடையும்
- பிட்சர் வீசிய பந்துகள், 'ஸ்டிரைக் ஜோனி'ல் மூன்று முறை தாண்டிச் சென்று 'கேட்சர்' பிடித்தால், அதை எதிர்கொண்ட வீரர் வெளியேற்றப்படுவார்.
- அவ்வாறு மூன்றாம் முறை வீசப்பட்ட பந்து மட்டையில் பட்டு பிழைக் கோடுகளுக்கு அப்பால் சென்றால், மட்டையாடுபவர் வெளியேற்றப்படுவார்.
- பந்தை மட்டையால் இருமுறை அடித்தால், மட்டையாடுபவர் வெளியேற்றப்படுவார்
- வீச்சாளர் வீசிய பந்தை அடிக்கும் போது, மட்டையிலிருந்து எழும்பி தரையில் படுமுன், எதிரணி வீரர்கள் பந்தை பிடித்தால், மட்டையாடுபவர் வெளியேற்றப்படுவார்.
- ஓட்டக்காரர்கள், எப்போது வேண்டுமானாலும் அடுத்த அடித்தளத்தை நோக்கி ஓடலாம். அப்போது பிட்சர், அடித்தளத்தை நோக்கி பந்தை வீசி, அதை வேறொரு வீரர் பிடிக்கும் தருணத்தில், ஓட்டக்காரர் அடித்தளத்தின் தட்டை தொடவில்லை என்றால் அவர் வெளியேற்றப்படுவார். இவ்வாறு பந்தை பிடிக்கும் வீரர் தட்டை காலால் தொட்டிருக்க வேண்டும். இவ்வாறு கேட்சரும் பிடித்த பந்தை, அடித்தளத்தில் இருக்கும் வீரரிடம் வீசலாம்.
- ஓட்டக்காரர்கள் ஓடும் போது, எதிரணி வீரர் பந்தை கையில் வைத்துக் கொண்டு அவரை தொட்டால், அப்பொழுதும் அவர் வெளியேற்றப்படுவார்.
- ஒரே பந்துவீச்சில் எத்தனை வீரர்களை வேண்டுமென்றாலும் வெளியேற்றலாம். ஒரே சமயத்தில், இருவரை வெளியேற்றினால், அதனை 'இரட்டை ஆட்டம்' என்பர்.
# அடிபந்தாட்டம்

## குறிக்கோள்

மட்டையாடும் அணி அதிக ஓட்டங்களை எடுக்க முற்படுவர். பந்துவீசும் அணி அதை தடுக்க முற்படுவர். இரு அணிகளுக்கும் 9 வாய்ப்புகள், மட்டையாடுவதிலும் பந்துவீச்சிலும் தரப்படும். இந்த விளையாட்டின் குறிக்கோள், 9 ஆட்டங்களின் முடிவில் எதிரணியை விட அதிக பட்ச ஓட்டங்களை எடுத்திருக்க வேண்டும்.
# அடிபந்தாட்டம்

## புள்ளி விபரங்கள்

அடிபந்தாட்டத்தில் பல வகையான புள்ளி விபரங்கள் உள்ளன. அவற்றில் சிலவற்றை காணலாம்
# அடிபந்தாட்டம்

## புள்ளி விபரங்கள்

### மட்டையாடுபவர் புள்ளி விபரங்கள்

மட்டையாடும் போது ஏற்படும் புள்ளி விபரங்கள் கீழ் காணுங்கள்  
- ஒற்றை ஆட்டம் - அனைத்து போட்டிகளிலும் சேர்த்து முதலாம் அடித்தளத்திற்கு சென்ற மொத்த எண்ணிக்கை
- இரட்டை ஆட்டம் - இரண்டாம் அடித்தளத்திற்கு சென்ற மொத்த எண்ணிக்கை
- மூன்று ஆட்டம் - மூன்றாம் அடித்தளத்திற்கு சென்ற மொத்த எண்ணிக்கை
- கிராண்ட் சிலாம் - அனைத்து போட்டிகளிலும் சேர்த்து எடுத்த மொத்த கிராண்ட் சிலாம்கள்
- வீட்டு ஒட்டங்கள் - முழு வீட்டு ஓட்டத்தின் கூட்டு எண்ணிக்கை
- ஸ்டிரைக் வெளியேற்றம் - மூன்று முறை வாய்ப்பிலும் பந்தை அடிக்காமல் வெளியேறிய மொத்த எண்ணிக்கை
# அடிபந்தாட்டம்

## புள்ளி விபரங்கள்

### ஓட்டக்காரர்கள் புள்ளி விபரங்கள்

- திருடிய ஒட்டங்கள் - ஆட்டத்தின் போது திருடிய அடித்தளங்களின் மொத்த எண்ணிக்கை
- திருடிய வெளியேற்றம் - அவ்வாறு திருடும் போது வெளியேற்றப்பட்ட மொத்த எண்ணிக்கை
- திருடிய அடித்தள சதவீதம் - திருடிய அடித்தளங்களும், திருடாத அடித்தளங்களும் உள்ளே சதவீதம்
# அடிபந்தாட்டம்

## புள்ளி விபரங்கள்

### பந்துவீச்சு புள்ளி விபரங்கள்

- மட்டையாளர்கள் எண்ணிக்கை - பந்துவீசும் போது எதிர்கொண்ட மொத்த மட்டையாளர்களின் எண்ணிக்கை
- முழு ஆட்டம் - ஒரு போட்டி முழுவதும் தாமே பந்துவீசுய, மொத்த போட்டிகளின் எண்ணிக்கை
- ஆட்டங்கள் - பந்துவீசிய மொத்த ஆட்டங்களின் எண்ணிக்கை
- ஆரம்ப பந்துவீச்சு - போட்டியின் ஆரம்பத்தில் பந்துவீசிய போட்டிகளின் எண்ணிக்கை
- ஓட்டமின்மை - தாம் பந்துவீசும் போது, எந்த ஒட்டங்களும் எடுக்காத போட்டிகளின் எண்ணிக்கை
# அடிபந்தாட்டம்

## புள்ளி விபரங்கள்

### தடுப்பாளர்களின் புள்ளி விபரங்கள்

ஆடிகளத்தில் பந்தை மட்டையாளர்கள் அடித்தப்பின், பந்தை பிடித்து அடித்தளத்திற்கு வீசி, எதிரணி வீரர்களை வெளியேற்றும் வீரர்களே, தடுப்பாளர்கள்.  
- உதவிகள் - வீரர்கள் பந்தை பிடித்து/மடக்கி வீசும் போது, அடித்தளத்தில் நின்று பந்தை பிடிப்பது, உதவியாகும். அத்தகைய உதவிகளின் மொத்த எண்ணிக்கை
- இரட்டை ஆட்டம் - இரட்டை ஆட்டங்களின் மொத்த எண்ணிக்கை
- ஆட்டங்கள் - ஒரே இடத்தில் ஆடிய மொத்த ஆட்டங்களின் எண்ணிக்கை
# அடிபந்தாட்டம்

## உபகரணங்கள்

- மட்டை உருட்டுக் கட்டை போன்ற வடிவில் அதிகபட்சமாக் 106செ.மீ (42") வரை நீளம் கொண்டதாக இருக்கும். பெரும்பாலான மட்டைகள் சுமார், 34* (86 செ.மீ) இருக்கும். அதன் குறுக்களவு பந்து படும் இடத்தில் 2.5* (6.4 செ.மீ) இருக்கும்
- பந்து மையத்தில் கார்க் கொண்டு, அதனை சுற்றி நூல் புரி மற்றும் வெள்ளை மாட்டுத் தோல் கொண்டிருக்கும். இதனை சிவப்பு தையல்கள் மூலம் தைத்திருப்பனர். இதன் அளவு சுமார் நம் கை முட்டி அளவிலிருக்கும், அதாவது 9"(23 செ. மீ) குறுக்களவு கொண்டிருக்கும்.
- களத்தில் இருப்பவர்கள் பந்தைப் பிடிப்பதற்காக ஒரு கரத்தில் பெரிய அளவு கையுறை அணிந்திருப்பார்கள். மேலெழும்பி வரும் பந்தை பிடிக்க வசதியாக, இந்தக் கையுறையில் ஆள்காட்டி விரலுக்கும், கட்டை விரலுக்கும் இடையில் வலை பின்னப் பட்டிருக்கும்.
- மட்டையாளர்கள் தலைக்கவசமும், மட்டையாளருக்கு பின் நின்று பந்தை பிடிப்பவர் தலை, மார்பு, கால் முதலியவற்றிற்கு கவசமும் அணிந்திருப்பார்கள்.
# கைப்பந்தாட்டம்

## வரலாறு

### தோற்றமும் வளர்ச்சியும்

1895 ஆம் ஆண்டின் மழைக்காலம் ஒன்றில் அமெரிக்காவின் மாசாச்சுசெட்சு மாநிலத்தின் ஓலியோக் நகரில் உடற்கல்வி இயக்குநராக இருந்த வில்லியம் கி. மார்கன் என்பவர் மிண்டோநெட்டி என்ற புதிய விளையாட்டை உருவாக்கினார். இப்பெயர் பேட்மிண்டன் என்ற ஆங்கிலச் சொல்லில் இருந்து பெறப்பட்டது. உள்ளரங்க விளையாட்டாகவும் பலர் விளையாடும் விளையாட்டாகவும் இது உருவாக்கப்பட்டது. எறிபந்தாட்டம் மற்றும் டென்னிசு பந்தாட்டம் ஆகிய ஆட்டங்களின் சில கூறுகள் இவ்விளையாட்டுக்கு எடுத்துக் கொள்ளப்பட்டன. இதற்கு நான்கு ஆண்டுகளுக்கு முன்னர்தான் கூடைப்பந்து என்ற ஒரு புதிய விளையாட்டும் இந்நகருக்கு சில கிலோமீட்டர் தொலைவில் இருந்த சிபிரிங்பீல்டு நகரில் உருவாக்கப்பட்டிருந்தது.
நடுத்தர வயது ஆட்டக்காரர்களை மையமாக வைத்து இவ்விளையாட்டு உருவாக்கப்பட்டது. கூடைப்பந்து விளையாட்டைக் காட்டிலும் மென்மையான விளையாட்டாக இது கருதப்பட்டது. சிறிதளவு தடகள முயற்சிகள் தேவைப்படும் இவ்விளையாட்டு உள்ளரங்கு விளையாட்டாகவே உருவாக்கப்பட்டது.  
கைப்பந்தாட்டத்திற்கான தொடக்கக்கால விதிகளை வில்லியம் கி. மார்கன் உருவாக்கி எழுதினார்.
குறுக்கே கட்டப்படும் வலையின் உயரம் 6 அடி உயரம் எனவும் ஆடுகளத்தின் நீளம் 50 அடியாகவும் அகலம் 25 அடியாகவும் இருக்க வேண்டும் என்று அவர் விதி செய்தார். ஓர் ஆட்டம் என்பது ஒன்பது இன்னிங்சு கொண்டதாக இருந்தது. ஒரு இன்னிங்சிற்கு ஒவ்வொரு அணிக்கும் மூன்று அடித்தெறிதல் அனுமதிக்கப்பட்டது. எதிரணியின் பக்கத்திற்கு பந்தை திருப்பி அனுப்புவதற்காக பந்தை தட்டும் எண்ணிக்கை நிர்ணயிக்கப்படவில்லை. அடித்தெறியும் போது தவறிழைக்கப்பட்டால் மறு வாய்ப்பு வழங்கப்பட்டது. பந்தை வலையில் அடிப்பது தவறாகக் கருதப்பட்டது. முதல்முறையாக அடித்தெறியும் போது தவறிழைத்தல் தவிர பின்னர் நிகழும் தவறுகளுக்கு புள்ளி இழப்பும் பக்க மாற்றமும் கொடுக்கப்பட்டது.  
1896 ஆம் ஆண்டு சிபிரிங் பீல்டு கல்லூரியில் இவ்விளையாட்டு ஒரு காட்சிப் போட்டியாக அனைவருக்கும் அறிமுகப்படுத்தப்பட்டது. ஒரு வலைக்கு மேல் பந்து அங்குமிங்குமாக அனுப்ப்படுவதைக் கண்ட ஆல்பிரட் ஆல்சிடட்டு என்பவர் இவ்விளையாட்டை வாலிபால் என்று அழைத்தார். அன்றிலிருந்து இவ்விளையாட்டின் பெயர் வாலிபால் என்றானது. விதிகள் சிறிதளவு மாற்றப்பட்டன. பின்னர் இவ்விளையாட்டு பல்வேறு நாடுகளுக்கும் பரவியது
.
# கைப்பந்தாட்டம்

## வளர்ச்சியும் சீராக்கமும்

இவ்விலையாட்டுக்காகப் பயன்படுத்தப்பட்ட அலுவல்முறையாக அங்கீகரிக்கப்பட்ட பந்து தொடர்பான அறிக்கைகள் விவாதத்திற்கு உட்பட்டவையாக உள்ளன. 1986 ஆம் ஆண்டில் அலுவல்முறையாக அங்கீகரிக்கப்பட்ட பந்து தயாரிக்கப்பட்டது என்று சிலரும் 1900 ஆம் ஆண்டில்தான் அலுவல்முறையாக அங்கீகரிக்கப்பட்ட பந்து தயாரிக்கப்பட்டது என்று சிலரும் வாதிடுகிறார்கள் . காலப்போக்கில் கைப்பந்தாட்டத்திற்கான விதிகளில் மாற்றங்கள் தோன்றின. வெற்றிக்குப் புள்ளிகளை ஈட்ட வேண்டும் என்ற விதி 1900 ஆம் ஆண்டில் நடைமுறைக்கு வந்தது. 21 புள்ளிகள் எடுத்தால் வெற்றி பெறலாம் என்ற விதி 1917 ஆம் ஆண்டு 15 புள்ளிகள் எடுத்தால் வெற்றி என்று மாற்றப்பட்டது. ஒரு குழுவிற்கு ஆறு ஆட்டக்காரர்கள் விளையாடலாம் என்ற விதி 2016 ஆம் ஆண்டில் வகுக்கப்பட்டது. ஒரு குழு பந்தை மூன்று முறை தட்டி விளையாடலாம் என்ற விதி 1922 ஆம் ஆண்டில் நிர்ணயிக்கப்பட்டது. 1919 ஆம் ஆண்டு அமெரிக்காவில் 16000 கைப்பந்துகள் அந்நாட்டுப் படையினருக்கும் கூட்டணிப் படையினருக்கும் வழங்கப்பட்டன. இதனால் பல புதிய நாடுகளுக்கு இவ்விளையாட்டு பரவியது . தற்போது இந்த விளையாட்டானது பிரேசிலில் பிரபலமாக விளையாடப்படுகிறது. ஐரோப்பாவில் குறிப்பாக இத்தாலி, நெதர்லாந்து, மற்றும் கிழக்கு ஐரோப்பாவில் உள்ள நாடுகள், உருசியா, சீனா மற்றும் ஆசியாவின் பிற நாடுகளிலும் இவ்விளையாட்டு விளையாடப்படுகிறது.  
வழக்கமாக விளையாடப்படும் கைபந்தாட்டம் சில மாறுதல்களுடன் கடற்கரை கைப்பந்து என்ற பெயரில் ஆடப்படுகிறது. மணலில் விளையாடப்படும் இவ்விளையாட்டில் ஒரு அணிக்கு இரண்டு வீரர்கள் மட்டுமே அனுமதிக்கப்படுகிறது. 1996 கோடைக்கால ஒலிம்பிக் போட்டிகளில் கடற்கரை கைப்பந்து விளையாட்டும் சேர்த்துக் கொள்ளப்பட்டது. மாற்றுத் திறனாளிகளுக்கான ஒலிம்பிக் போட்டிகளிலும் கைப்பந்து போட்டிகள் இடம்பெறுகின்றன.  
1920 களின் பிற்பகுதியில் நிர்வாண உடையில் இயங்கும் இயற்கைவாதிகள் இவ்விளையாட்டை ஏற்றுக் கொண்டு விளையாடத் தொடங்கினர். அவர்களின் சங்கம் மற்றும் கழக அமைப்புகளில் கைப்பந்து விளையாட்டுத் திடல் உருவாக்கப்பட்டது . 1960 களில் இத்தகைய அமைப்பின் அனைத்து சங்கங்களிலும் கைப்பந்து திடல் கண்டிப்பாக உருவாக்கப்பட்டுள்ளது .
# கைப்பந்தாட்டம்

## ஆடுகளம்

சமதளம், பெரும்பாலும் உள் அரங்கில் விளக்குகள் ஒளியில் ஆடப்படும் விளையாட்டு. களத்தின் நடுவில் வலையும், அதன் இரு புறமும் 3 அடியில் ஒரு கோடும் போடப்பட்டிருக்கும். எந்த வீரரும் அந்தக் கோட்டைத் தாண்டி வலையருகில் கால் வைத்தாலோ, வலையில் உடலின் எந்தப் பகுதியாவது பட்டாலோ, தப்பாட்டமாக (Foul) கருதப்படும். வலையின் மேல்மட்ட உயரம் ஆண்களுக்கு 2.43 மீட்டராகவும், பெண்களுக்கு 2.24 மீட்டராகவும் இருக்கும்.
# மேசைப்பந்தாட்டம்

19ம் நூற்றாண்டின் இறுதியில் **பிங்-பாங்** என்று அறியப்பட்ட **மேசைப்பந்தாட்டம்** (*table tennis*, டேபிள் டென்னிஸ்) தற்போது உலகம் முழுதும் பரவி ஏற்றுக்கொள்ளப்பட்டுளது. 1988ல் ஒலிம்பிக்சில் சேர்த்துக் கொள்ளப்பட்டது.  
ஒரு மேசையின் இருபுறமும் நின்று, சிறிய கைப்பிடியுள்ள வட்டமான மட்டையைக் கொண்டு மிக இலேசாக தக்கைபோல் உள்ள (பிளாஸ்டிக்) பந்தை எதிராளி தடுத்து அடிக்கமுடியாமல் முன்னும் பின்னுமாய் அடித்து ஆடும் விளையாட்டு. சரியாக மேசையின் நடுவில், உயரம் குறைவாக, சிறிய வலை ஒன்று கட்டப்பட்டிருக்கும். ஆடுநர் பந்தை இவ்வலையைத் தாண்டி எதிராளியின் மேசைப்பகுதியில் விழுமாறு அடித்தல் வேண்டும். எதிராளியின் மேசையின் சரியான பகுதியில் பட்டு குதிக்கும் பந்தை, எதிராளி அவருக்கு எதிர்ப்புற மேசையில் படுமாறு திருப்பி அடிக்கத் தவறினால் அந்த பந்துக்கான புள்ளிக் கணக்கை இழப்பார். இப்படி எதிரெதிராக பந்தை இருவர் தனக்கு எதிராக இருப்பவர் பக்கம் பந்தை அடிக்கும் பொழுது பந்து ஒருமுறைதான் வேறு எங்கும் படாமல் எதிராளி மேசைமீது விழுந்து குதிக்க வேண்டும். எதிராளி மேசையின் மீது இருமுறையோ அதற்கு மேலோ குதிக்க விட்டுவிட்டால் எதிராளி புள்ளியிழப்பார். அதாவது யாரால் முறையாக விழுந்த பந்தை எதிர்ப்புற மேசையில் விழுமாறு திருப்பி அடிக்க முடியவில்லையோ அவர் புள்ளியிழப்பார். வலையில் தொட்டு எதிராளி மேசைப்புறம் விழுந்தாலும் அப்பந்து முறையாக விழுந்த பந்தாகும். ஒரு புதிய புள்ளிக்கான ஆட்டத்துவக்கத்தில் மட்டும் முதலாகப் பந்தை எதிராளிப்பக்கம் அடிப்பவர், தன்பகுதி் மேசை மீது பட்டுப் பின்னர் எதிராளியின் மேசை மீது விழுமாறும், நீளவாட்டில் மேசைமீது உள்ள நடுக்கோட்டுக்கு எதிராளியின் மேசையின் மாற்றுப்புறதில் (இட வலமாக அல்லது வல-இடமாக) பந்து விழுமாறும் அடிக்க வேண்டும். இல்லாவிடில், மீண்டும் ஒரேயொரு முறை முதல்பந்தடிக்கலாம். இருமுறையும் தவறு நிகழ்ந்தால் முதற்பந்தடிப்பவர் புள்ளியிழப்பார்.
# மேசைப்பந்தாட்டம்

## மேசை

மேசை பரப்பு பச்சை அல்லது நீல நிறத்திலும், கோடுகள் வெள்ளை நிறத்திலும் இருக்கும். மேசை நடுவே நீளவாக்கில் போடப்பட்ட வெள்ளைக் கோடு இருவர் ஆட்டத்திற்கானது. ஒரு புள்ளிக்கான முதற்பந்து அடிப்பவர் மாற்றுப்புறத்தில் விழுமாறு அடிப்பதற்கும் பயன்படுவது.  
ஒரு ஆட்டத்திற்கு 21 புள்ளிகள் (Points). வெற்றி பெறுபவர், மற்றவரை விட இரு புள்ளிகள் கூடுதல் பெற வேண்டும். ஆண்கள் போட்டிகளில் 5 ஆட்டங்களில் அதிக வெற்றிகள் பெற்றவரையும், பெண்கள் போட்டிகளில் 3 ஆட்டங்களில் அதிக வெற்றிகள் பெற்றவரையும், வெற்றியாளர் என அறிவிக்கப்படும்.
# மேசைப்பந்தாட்டம்

## உலகக் கோப்பை

ஆண்கள் அணி உலக சாம்பியன் போட்டி, ஸ்வாதிலிங் கோப்பை (Swathyling Cup) எனவும், பெண்கள் அணி உலக சாம்பியன் போட்டி, கார்பில்லோன் கோப்பை (Corbillon Cup) எனவும் வழங்கப்படும்.
# மேசைப்பந்தாட்டம்

## மட்டை

மட்டையின் பரப்பில் சொரசொரப்பான 2மி.மீ உருண்டைகள் கொண்ட இறப்பர் தாள் ஒட்டப்பட்டிருக்கும். புள்ளி துவக்கத்தில் சர்வ் செய்யும் போது பந்தை கையிலிருந்து உயரே தூக்கிப் போட்டு மட்டையால் நமது மேசை பகுதியில் முதலில் பட்டு எதிராளி பகுதிக்கு செல்லுமாறு அடிக்க வேண்டும்.
# குழிப்பந்தாட்டம்

**குழிப்பந்தாட்டம்** அல்லது கோல்ஃப் (Golf) விளையாட்டு சுமார் 500 வருடங்களுக்கு முன் இசுக்காட்லாந்திலிருந்து தொடங்கியது. கோல்ஃப் மட்டை 'க்ளப்' (Club) எனப்படும், இந்த அடிகோல் (கிளப்) கொண்டு வெண்பந்தை மைதானத்திலுள்ள இடர்களில் மாட்டிக் கொள்ளாமல் சிறிய குழிக்குள் தள்ளுவதே ஆட்டம். பொதுவாக நன்கு பராமரிக்கப்படும், கவனத்துடன் உருவாக்கப்பட்ட 9 அல்லது 18 குழிகள் கொண்டது ஒரு ஆட்டமைதானம் (கோர்சு). இந்தக் குழிகளில் ஒவ்வொன்றாக மிகக் குறைந்த எண்ணிக்கையிலான தட்டுகள் அல்லது அடிகள் (Stroke) மூலம் பந்தை விழச் செய்பவரே வெற்றி பெற்றவர். ஒவ்வொரு குழிக்கும் ஒரு *பார்* அல்லது *சமம்* மதிப்பு உண்டு. இது 3 இலிருந்து 5 வரை இருக்கும். 18 குழிகளுள்ள ஒரு ஆட்டமைதானத்திற்கு 72 அடிகள் *சமம்* ஆகும். இந்த எண்ணிக்கையில் ஆடுபவருக்கு *குறை* (ஹண்டிகேப்) 0 ஆகும். ஒருவர் 75 அடிகளில் அனைத்துக்குழிகளிலும் பந்தை இட்டால் அவரது *குறை* 3 ஆகும்.  
கோல்ஃப் மைதானங்கள் மிகப் பெரியவையாக இருப்பதால், வீரர்கள் சில சமயம் சிறு மின்கல ஊர்திகளில் குழிகளுக்கிடையே பயணம் செய்வதும் உண்டு. இது வணிக உலகில் மிக மதிப்பு பெற்ற விளையாட்டாக இருப்பதால், இப்போட்டிகளில் பரிசுத் தொகையும், புகழும் அதிகம்.
- இந்த விளையாட்டில், தொடக்கக் காலங்களில் பெண்கள் விளையாட அனுமதிக்கப்படவில்லை. இந்த விடயத்தைத் தெரிவிக்கும் ஆங்கிலச் சொற்றொடரான Gentlemen Only, Ladies Forbidden என்பதிலுள்ள சொற்களின் முதலெழுத்தைக்கொண்டே இந்த விளையாட்டிற்கு GOLF எனப் பெயரிடப்பட்டது. தற்காலத்தில் பெண்களும் ஆட அனுமதிக்கப்படுகின்றனர்.
# குழிப்பந்தாட்டம்

## வரலாறு

நவீன குழிப்பந்தாட்டமானது 15-ஆம் நூற்றாண்டு காலகட்டத்தில் ஸ்காட்லாந்தில் தோன்றியது. ஆனால் இதன் தொடக்க கால வரலாறானது தற்போது வரை தெளிவாக வரைவிலக்கணம் செய்ய இயலாத. விவாதத்திற்குரிய ஒன்றாகவும் உள்ளது. சில வரலாற்று ஆசிரியர்கள் உரோம் நாட்டில் இருந்த பகானிகா எனும் விளையாட்டின் மறுவடிவமாக உள்ளதாகக் கருதினர். ஏனெனில் இந்த விளையாட்டிலும் குனிந்துகொண்டு ஒரு குச்சியின் மூலமாக தோல்பந்தினை அடிப்பர்.கிமு 1-ஆம் நூற்றாண்டில் ரோமப் பேரரசு உலகின் பெரும் பகுதிகளை வென்றதால் இந்த விளையாட்டானது ஐரோப்பாவின் அனைத்துப் பகுதிகளுக்கும் வென்றிருக்கலாம் எனவும் நம்பப்படுகிறது. மற்ற சிலர் ச்சூயிவன் என்றும் இதனை கருதினர். ("chui" என்றால் அடித்தல் மற்றும் "wan" என்றால் சிறிய பந்து ) சீன மூதாதையர்கள் சிலர் இந்த விளையாட்டினை 8-ஆம் நூற்றாண்டு முதல் 14-ஆம் நூற்றாண்டு வரை விளையாடினர்.
# குழிப்பந்தாட்டம்

## குழிப்பந்தாட்ட பயிற்சி வகுப்பு

1. குழிப்பந்தாட்டத்தின் தொடக்கப் பகுதி
1. நீரோடைகள் அல்லது எல்லைக் கோடுகள்
1. கடினமான பகுதி
1. வரம்புகள்
1. குண்டு காப்பரண்
1. நீரோடைகள் அல்லது நீர் இடையூறு
1. சமதளப் பரப்பு
1. பசுமைப் பரப்பு
1. குழிப்பந்தாட்டத்தின் கொடியின் கீழ்ப் பகுதி
1. குழி
# குழிப்பந்தாட்டம்

## பார்(**PAR)**

குழிப்பந்தாட்டத்தில் பார் (**PAR)** என்பது பந்தானது குழிக்குள் செல்வதற்காக அடிக்கப்படும் எண்ணிக்கைகளைக் குறிக்கும்.  
பெரும்பாலான குழிப்பந்தாட்ட பயிற்சி வகுப்புகள் -3, -4, மற்றும் -5 குழிகள் கொண்டதாக இருக்கும். சில -6 கொண்டதாக இருக்கும். யப்பானில் -7 குழிகள் கொண்டதாக மட்டுமே உள்ளது. வழக்கமாக தொடக்கப் பகுதியிலிருந்து இருக்கும் குழிகளின் தூரங்கள் பின்வருமாறு  
**ஆண்கள்**
- குழி 3 &#x2013; 250 கெஜம் (230 மீ) அல்லது அதற்கும் கீழ்
- குழி 4 &#x2013; 251-450 கெஜம் (230- 411 மீ)
- குழி 5 &#x2013; 451- 690 கெஜம் (412- 631 மீ)
- குழி 6 &#x2013; 691 கெஜம் (632 மீ) அல்லது அதற்கும் மேல்
**பெண்கள்**
- குழி 3 &#x2013; 210 கெஜம் (190மீ) அல்லது அதற்கும் கீழ்
- குழி 4 &#x2013; 211-400 கெஜம் (193-366 மீ)
- குழி 5 &#x2013; 401-575 கெஜம் (367-526 மீ)
- குழி 6 &#x2013; 575 கெஜம் (526 மீ) அல்லது அதற்கும் மேல்
# குழிப்பந்தாட்டம்

## விதிமுறைகள்

குழிப்பந்தாட்டம் விளையாடுவதெற்கென சில பொதுவான விதிமுறைகள் வகுக்கப்பட்டுள்ளன. அதனை மீறுபவர்களுக்கு அபராதங்களும் விதிக்கப்படும். அமெரிக்க ஐக்கிய நாடு மற்றும் மெக்சிக்கோ நாடுகளைத் தவிர ஏனைய நாடுகளின் குழிப்பந்தாட்ட விதிமுறைகளை வகுப்பதும், நிர்வகிப்பது போன்றவைகளை ஆர் அண்ட் ஏ R&A அமைப்பின் பணியாகும். அந்த இரு நாடுகளுக்கும் யு எஸ் ஜி ஏ (USGA) இந்த பணியினை மேற்கொள்ளும்.
# குழிப்பந்தாட்டம்

## விதிமுறைகள்

### வரலாறு

குழிப்பந்தாட்டத்திற்கான ஒரு பொதுவான விதிமுறைகள் வருவதற்கு முன்னர் குழிப்பந்தாட்டக் கழகங்கள் தங்களுக்கென தாங்களே சில விதிமுறைகளை வகுத்துக் கொண்டனர். அவர்களுக்குத் தேவையான சில விதிகளை தளர்வும் செய்தனர். **உ.ம்:** இலைகள் ,சிறிய கற்கள். 19-ஆம் நூற்றாண்டின் பிற்பகுதியில் புனித.ஆண்ட்ரூஸ் குழிப்பந்தாட்ட சங்கம் (பின்னர் R&A என்று அழைக்கப்பட்டது) லீத் ஜென்டில்மேன் குழிப்பந்தாட்ட சங்கம் (பின்னர் எடின்பர்க் குழிப்பந்தாட்ட வீரர்கள் சங்கம்) ஆகியவை தாங்களாகவே இணைத்துக் கொண்டன.  
மார்ச் 7 , 1744 இல் லீத் ஜென்டில்மேன் குழிப்பந்தாட்ட சங்கம் (பின்னர் எடின்பர்க் குழிப்பந்தாட்ட வீரர்கள் சங்கம்) **குழிப்பந்தாட்டம் விளையாடுவதில் உள்ள விதிகள் மற்றும் நிபந்தனைகள்** என்ற தலைப்பில் பதின்மூன்று விதிகள் காணப்பட்டன. இதனுடைய கையெழுத்துப் பிரதி இசுக்கொட்லாந்தின் தேசிய நூலகத்தில் உள்ளது.
- குழிப்பந்தாட்ட சங்கத்தின் குழிகளின் நீளத்திற்கு தகுந்தாற்போல பற்றியினை(tee) வைக்க வேண்டும்.
- பற்றியானது (tee) மைதானத்தின் மீது இருக்கும் வகையில் இருக்க வேண்டும்.
- பற்றியில் வைக்கப்பட்ட பந்தினை மாற்றம் செய்தல் கூடாது.
- மைதானத்தில் இருக்கக்கூடிய கற்கள் போன்றவற்றை நீக்கம் செய்தல்கூடாது.
# குழிப்பந்தாட்டம்

## மட்டைகள்

புட்டர் (Putter) என்று மூன்று வகை மட்டைகள் உபயோகப்படுத்தப்படும். இவற்றிலும் மட்டை நுனியின் தடிமன் மற்றும் கணம் பல வேறுபாடுகள் உண்டு. ஆட்டவீரர்கள் ஓர் ஆட்டத்தில் 14 மட்டைகள் வரை பயன்படுத்த ஒப்புதல் அளிக்கப்படுவர்.  
மரம் - இவ்வகை மட்டைகளைப் பயன்படுத்தி முதல் சில த்ட்டுகளை அல்லது அடிகளை ஆடுவார்கள். இது பந்தை நீண்ட தொலைவு அடிக்க பயன்படுத்தப்படும். சாதாரணமாக 220 மீட்டர் முதல் 180 மீட்டர் வரை பந்தை செலுத்த இதனைப் பயன்படுத்தலாம்.  
இரும்பு - இது 1 முதல் 10 வரை எண் கொண்ட வேறுபட்ட எடை கொண்டது. 175 மீட்டர் தூரம் முதல் குழி உள்ள பசுந்தரை (Putting Green) வரை பந்தைச் செலுத்த இரும்பு அடிகோல்களைப் (கிளப்-களை) பயன்படுத்தலாம்.  
புட்டர் - குழி அமைந்துள்ள பசுந்தரையை (Putting Green) அடைந்த பின்னர் இவ்வகை மட்டையைக் கொண்டு பந்தின் மிக அருகில் நின்று மெதுவாக தட்டி பந்தை குழியை நோக்கி உருட்டுவார்கள்.
# குழிப்பந்தாட்டம்

## கோல்ஃப் மட்டை வீச்சு (Swing)

பந்தை நீண்ட தொலைவு செல்லுமாறு அடிப்பதற்கு, அருமையான மட்டை வீச்சு முறையை பயில்வது மிக முக்கியம். பந்தை முதலில் அடிக்கும் போது டீ (Tee) எனும் ஒரு சிறிய ஆணியைத் தரையில் பொருத்தி அதன் மீது பந்தை வைத்து அடிக்க வேண்டும். அப்பொழுது அதன் பின்னரும் நமது வீச்சின் முழு வேகமும் பந்தை செலுத்த, அந்த வீச்சு தரையிலோ அல்லது ஆணியிலோ படாமல் பந்தின் மீது மட்டும் பட வேண்டும். சிறந்த வீரர்கள் அருமையான வீச்சு உடையவர்களாக இருப்பார்கள்.
# குழிப்பந்தாட்டம்

## புள்ளிகள்

குழிப்பந்தாட்டத்தில் வழங்கப்படும் புள்ளிகளானது குழிக்குள் பந்தினை செலுத்த ஒவ்வொரு வீரர்கள் எடுத்துக் கொள்ளும் பாரினைப் (par) பொறுத்து வழங்கப்படும். வீரர் ஒருவர் தன்னுடைய முதல் வாய்ப்பிலேயே பந்தினை குழிக்குள் செலுத்தினால் அது **ஏஸ்** எனப்படும். இதே போன்று மற்ற புள்ளிகளுக்கும் பெயர்கள் உண்டு.  
| −4 | காண்டோர் |  |
| --- | --- | --- |
| −3 | அல்பட்ராஸ் |  |
| −2 | ஈகிள் |  |
| −1 | பர்டி |  |
| E | பார் |  |
| +1 | போகி |  |
| +2 | டபிள் போகி |  |
| +3 | ட்ரிபிள் போகி | } |
# குழிப்பந்தாட்டம்

## விளையாட்டில் பயன்படுத்தப்படும் சொற்கள்

- பார் (par)- காட்டாக 4 அடிக்குள் பந்தை குழிக்குள் தள்ள வேண்டும் என்று குறிப்பிடப்பெற்று இருந்தால், விளையாடுபவர் 4 அடிகள் மட்டுமே எடுத்துக்கொண்டால் அதற்கு பார் என்று பெயர்.
- பேர்டி (birdie) - விளையாடுபவர் 3 அடிகள் எடுத்துக்கொண்டால் அதற்கு பேர்டி என்று பெயர். அதாவது பார் என்பதற்கு ஓர் அடி குறைவாக தேவைப்படுமாறு அடித்தால்.
- ஈகிள் (eagle) - விளையாடுபவர் 2 தட்டுகள் அல்லது அடிகள் எடுத்துக்கொண்டால் அதற்கு ஈகிள் என்று பெயர். அதாவது பார் என்பதற்கு இரண்டு அடிகள் குறைவாக எடுத்தல். பார்-உக்கு மூன்று அடி குறைவாக எடுத்துக்கொண்டால் அதை இரட்டை ஈகிள் (double eagle) என்பர்.
- போகி (boggy)- விளையாடுபவர் 5 அடிகள் எடுத்துக்கொண்டால் அதற்கு போகி என்று பெயர். அதாவது பார்-உக்கு அதிகமாக ஓர் அடி எடுத்தால். பார்-உக்கு அதிகமாக இரண்டு அடிகள் எடுத்தால் அதை இரட்டை போகி (double boggy) என்பர்.
# குழிப்பந்தாட்டம்

## புகழ்

2005 ஆம் ஆண்டில் கோல்ஃப் டைஜஸ்ட் -ன் அறிக்கையின் படி எந்தெந்த நாடுகளில் அதிகப்படியான குழிப்பந்தாட்ட பயிற்சி வகுப்புகள் நடைபெறுகின்றன என் கூறியுள்ளது. அவைகள் பின்வருமாறு இசுக்கெட்லாந்து, நியூசிலாந்து, ஆத்திரேலியா, அயர்லாந்து, கனடா, வேல்ஸ், அமெரிக்கா, ஸ்வீடன், இங்கிலாந்து.  
மற்ற பிராந்தியங்களிலும் குழிப்பந்தாட்டத்திற்கான பயிற்சி வகுப்புகள் அதிகரிக்கப்பட்டுள்ளன. சீனாவில் பயிற்சிவகுப்புகள் அதிகரிக்கப்பட்டுள்ளதே இதற்கு ஒரு உதாரணம் ஆகும். 1984 ஆம் ஆண்டில் முதன் முதலாக சீனாவில் குழிப்பந்தாட்ட பய்யிற்சி வகுப்பு துவங்கப்பட்டது. 2009 ஆம் ஆண்டின் முடிவில் 600 பேர் இருந்தனர். 21-ஆம் நூற்றாண்டில் சீனாவில் குழிப்பந்தாட்டம் அதிகாரப்பூர்வமாக தடை செய்யப்பட்டது. ஆனால் 2004 - 2009 ஆம் ஆண்டிற்கான இடைப்பட்ட கால கட்டத்தில் இந்த எண்ணிக்க்கையானது மூன்று மடங்கு அதிகரித்தது. பின்பு மறைமுகமாக இந்த தடையினை சீன அரசாங்கம் தடைகளை விலக்கிக் கொண்டது.
# குழிப்பந்தாட்டம்

## சர்வதேச நிகழ்வுகள்

- ஆசிய விளையாட்டுகளில் குழிப்பந்தாட்டம்
- பான் அமெரிக்கன் விளையாட்டில் குழிப்பந்தாட்டம்
- கோடைகால ஒலிம்பிக் விளையாட்டுக்களில்
- ரைடர் கோப்பை
- பிரசிடன்ஸ் கோப்பை
- வாக்கர் கோப்பை
- கர்டிஸ் கோப்பை
- சோல்ஹீம் கோப்பை
- சீவ் கோப்பை
- யூரேசியா கோப்பை
# குழிப்பந்தாட்டம்

## உலக அளவிலான குழிப்பந்தாட்ட பயிற்சி வகுப்புகள்

| அமெரிக்க ஐக்கிய நாடு | 15,372 | 45% |
| --- | --- | --- |
| யப்பான் | 2,383 | 7% |
| கனடா | 2,363 | 7% |
| இங்கிலாந்து | 2,084 | 6% |
| ஆத்திரேலியா | 1,628 | 5% |
| ஜெர்மனி | 747 | 2% |
| பிரான்சு | 648 | 2% |
| ஸ்காட்லாந்து | 552 | 2% |
| தென் ஆப்ரிக்கா | 512 | 2% |
| சுவீடன் | 491 | 1% |
| சீனா | 473 | 1% |
| அயர்லாந்து | 472 | 1% |
| தென் கொரியா | 447 | 1% |
| எசுப்பானியா | 437 | 1% |
| நியூசிலாந்து | 418 | 1% |
| அர்கெந்தீனா | 319 | 1% |
| இத்தாலி | 285 | 1% |
| இந்தியா | 270 | 1% |
| மற்ற நாடுகளில் | 4,110 | 12% |
| மொத்தம் | 34,011 | } |
# மின்காந்தக் கதிர்வீச்சு

இயற்பியலில், **மின்காந்தக் கதிர்வீச்சு** (*electromagnetic radiation*) என்பது மின்காந்த புலத்தின் அலைகளை (அல்லது அவற்றின் குவாண்டம், அல்லது ஒளியணுக்களைக்) குறிக்கிறது. இவை மின்காந்தக் கதிரியக்க ஆற்றலாக வெறும் வெளியினூடாகப் பயணிக்கக் கூடியவை ஆகும். மின்காந்தக் கதிர்வீச்சு வானொலி அலைகள், நுண்ணலைகள், அகச்சிவப்புக் கதிர், (காணக்கூடிய) ஒளி, புற ஊதாக் கதிர், எக்சு-, காம்மா கதிர்கள் ஆகியவைகளாக இருக்கலாம்.  
அலைகள் இருவகைப்படும்: இயக்க அலைகள் (mechanical waves), **மின்காந்த அலைகள்** (electromagnetic waves). நீர் அலைகள், சத்த அலைகள், கயிற்றலைகள் ஆகியவை இயக்க அலைகள். ஒளி அலைகள், எஸ் கதிர் அலைகள், மின்சத்தி அலைகள் போன்றவை மின் காந்த அலைகள். இயக்க அலைகளுக்கு அதிர்வு மூலம் (source of disturbance), ஊடகம் (medium), சடப்பொருள் தொடர்பு (physical connection) தேவை. மின்காந்த அலைகளுக்கு ஊடகம், சடப்பொருள் தொடர்பு தேவையில்லை. அவை வெறும் வெளியின் ஊடாக பயணிக்க கூடியவை.
# மின்காந்தக் கதிர்வீச்சு

## அலைகள் பற்றி அடிப்படை கணித விவரிப்பு

அலைகள் பற்றி எண்ணுகையில் கடல் அலைதான் கண் முன் நிற்கும். கடல் அலையை எளிமைப்படுத்தினால் படத்தில் உள்ளது போன்ற sine wave வெளிப்படும். இவ்வரைபடத்தில் சில தகவல்கள் குறிப்பிடத்தக்கவை. அவையானவை:  
1. அதிர்வின் வீச்சு (amplitude)  
2. முகடு (crest)  
3. அகடு (trough)  
4. அலைநீளம் (wavelength)  
மேலும், கிடைகோடு காலத்தையும் நிகழ்கோடு அதிர்வின் வீச்சையும் குறித்து நிற்பதையும் காணலாம். இச்சமயத்தில் ஒரு முக்கிய சமன்பாட்டையையும் குறித்துக் கொள்ளுதல் வேண்டும்.  
**அலை வேகம் = அதிர்வெண் X அலை நீளம்**  
**<math>\; v= f\lambda</math>**  
அதிர்வெண், அலை நீளம், வீச்சு ஆகிய தகவல்களே அலை பற்றிய ஆழமான ஆய்வுக்கும் விளக்கங்களுக்கும் அடிப்படை. கணித ரீதியாக அலையை பின்வருமாறு விவரிக்கலாம்.  
<math>\; E=A \sin (wt - \beta z)</math>  
<math>\; A</math> உச்ச வீச்சு  
<math>\; \sin</math> அலையின் வடிவத்தை விவரிக்கும் சார்பு (function)
<math>\; z</math> பரிமாண திசை  
<math>\; \omega</math> அலையின் கோண அதிர்வெண்  
<math>\; t</math> நேரம்  
<math>\; \beta=\frac{2\pi}{\lambda}</math> பரப்புகை மாறிலி-propagation constant
# மின்காந்தக் கதிர்வீச்சு

## மின்காந்த அலை

அலைகளின் முக்கியத்துவம், வகைகள், அடிப்படை கூறுகள், கணித ரீதியிலான விவரிப்பு ஆகியவற்றை மேலே ஆராயப்பட்டது. இனி மின்காந்த அலை என்றால் என்ன என ஆராயப்படும்.  
மின்காந்த அலை மூலம் மின்காந்த சக்தி பயணிக்கின்றது. பொதுவாக மின்காந்த சக்தியை மின் சக்தி என்றே கூறுவர். வீச்சு, அதிர்வு எண் மாற்றுவதன் மூலம் மின்காந்த அலைமூலம் தகவலையும் பரிமாறலாம். அதாவது தகவல் மின்காந்த அலையின் வடிவத்தில் உள்ளீடு செய்யப்பட்டு பரிமாறப்படும்.  
பொதுவாக அலையை விவரிப்பது போலவே, மின்காந்த அலையையும் கணித சார்புகள் கொண்டு விவரிக்கலாம். மின்காந்த அலையின் வெளி அல்லது இடநிலை (space or position), காலம் (time) ஆகியவற்றில் தங்கி இருக்கின்றது.  
பொதுவான மின்காந்த அலையின் சார்பு: <math>\; \overrightarrow {EM}=f(x, y, z, t)</math>, இவ் அலை எத்திசையிலும் செல்லலாம். ஆயினும், நாம் ஒரு பரிமாணத்தில் ஆராய்வதே இலகு, அப்படிப்பட்ட அலையின் சார்பு: <math>\; \overrightarrow {EM}=f(z,t)</math>.  
இயற்கையில் மின்காந்த அலை என்ற ஒன்றே உண்டு. மின் அலை மற்றும் காந்த அலை மின்காந்த அலையின் கூறுகளே (components). மின் மற்றும் காந்தப் புலங்கள் ஒன்றுக்கொன்று பின்னிப் பிணைவதை பின்வரும் மக்ஸ் வெல் சமன்பாடுகள் விளக்குகின்றன.
# மின்காந்தக் கதிர்வீச்சு

## மின்காந்த அலை பயண இயல்புகள்

மேலே, மின்காந்த அலைகளை விபரிக்கும் மக்ஸ் வெலின் கணித செயல் கூறுகள் தரப்பட்டன. இனி மின்காந்த அலைகள் எப்படி பயணிக்கின்றன, வெவ்வேறு ஊடகங்கள் அல்லது இடங்கள் ஊடாக பயணிக்கும் பொழுது அதன் இயல்புகள் எப்படி மாறுகின்றன என்பது பற்றி அலசப்படும்.  
ஊடகங்கள் அனைத்தையும் நான்காக வகைப்படுத்தலாம். எந்த ஒரு ஊடகத்தையும் மூன்று காரணிகள் வருணிக்கின்றன. அவை, கடத்துதிறன், மின் உட்புகுதிறன், காந்த உட்புகுதிறன் ஆகும். ஊடகங்களும் அவற்றை விவரிக்கும் காரணிகளும் பின்வருமாறு:  
1. வெற்றிடம் (<math>\; \sigma=0, \epsilon=\epsilon_0, \mu=\mu_{0} </math>)  
2. இழப்பு இல்லா மின் கடவாபொருள் (<math>\; \sigma=0, \epsilon=\epsilon, \mu=\mu </math>)  
3. இழப்புடைய மின் கடவாபொருள் (<math>\; \sigma \neq 0, \epsilon=\epsilon, \mu=\mu </math>)  
4. நல்ல கடத்திகள் (<math>\; \sigma=\infty, \epsilon=\epsilon_0, \mu=\mu </math>)  
மின்காந்த அலைகள் பயணிக்கும் பொழுது கவனிக்கப்படவேண்டியது, அது எவ்வாறு எல்லையில் இயங்கும் என்பதை நோக்கித்தான். எல்லையில் மின்காந்த அலைகள் எப்படி இயங்கும் என்பதை நான்கு சமன்பாடுகள் சுட்டும். (இங்கே மின்காந்த அலையின் மின் அலை கூறு வேறாகவும், காந்த அலை கூறு வேறாகவும் விவரிக்கப்படுவதை குறிக்க.)  
::<math>\;\overrightarrow {E_{1t}} - \overrightarrow {E_{2t}}= 0 </math>
::<math>\;\overrightarrow {D_{1n}} - \overrightarrow {D_{2n}}= \rho_s </math>
::<math>\;\overrightarrow {H_{1t}} - \overrightarrow {H_{2t}}= \overrightarrow {J_{s}} \times \widehat {a_n}</math>
::<math>\;\overrightarrow {B_{1n}} - \overrightarrow {B_{2n}}= 0 </math>  
மின் அலையின் சமந்தர கூறுகள் ஊடகம் 1, ஊடகம் 2 இடையான பயணத்தில் ஒரே பெறுமதி கொண்டிருக்கும், அதாவது <math>\;\overrightarrow {E_{1t}} = \overrightarrow {E_{2t}} </math>. அப்படியானால், செங்குத்தான கூறுகளின் கதி என்ன? இரண்டாவது சமன்பாட்டை நோக்குக. எல்லையில், வேறு மின்னூட்டுக்கள் இல்லை எனில், அதாவது <math>\;\rho_s=0</math>, பிரதேசம் 2ல் இருந்து பிரதேசம் 1 நோக்கி செல்லும் மின் அலையின் செங்குத்து கூறு <math>\frac {\epsilon_2}{\epsilon_1}</math> காரணியால் சமன்படும், அதாவது:
::::::::::<math>\;\overrightarrow {D_{1n}} - \overrightarrow {D_{2n}}= 0 </math>
::::::::::<math>\;\overrightarrow {D_{1n}} = \overrightarrow {D_{2n}}</math>
::::::::::<math>\;\overrightarrow {E_{1n}} = \frac {\epsilon_2}{\epsilon_1}\overrightarrow {E_{2n}}</math>  
காந்த அலைகளின் இயல்பு எப்படி இருக்கும்? மேலே தரப்பட்ட மூன்றாவது சமன்பாடை நோக்குக, எல்லையில் பிற புறபரப்பளவு மின்னூட்டு அடர்த்திகளின் தாக்கம் இல்லாவின், அதாவது <math>K=0</math>, சமன்பாடு இவ்வாறு மருவும் <math>\;\overrightarrow {H_{1t}} = \overrightarrow {H_{2t}}</math>. மேலும், காந்த அலைகளின் செங்குத்தான கூற்றின் இயல்பை பின்வருமாறும் சமன்படுத்தலாம் <math>\;\overrightarrow {B_{1n}} = \frac {\mu_2}{\mu_1}\overrightarrow {B_{2n}}</math>.
# மின்காந்தக் கதிர்வீச்சு

## சக்தி, வலு, பொயின்ரிங் நெறியம்

மின்காந்த அலைகள் மூலம் மின்காந்த சத்தி பரவுகின்றது. மின்காந்த சத்தியின் அளவை, மின்காந்த வலுவை மின் புல செறிவு, காந்த புல செறிவு, பொயின்ரிங் நெறியம் துணைகொண்டு விபரிக்கலாம். பொயின்ரிங் நெறியம் பின்வருமாறு வரையறுக்கப்படும்.  
<><math>\; \vec {\Rho} \equiv \vec {E} \times \vec {H} </math> (W/m<sup>2</sup>)</>  
மேலே தரப்பட்டது வரைவிலக்கணமே, சமன்பாடு அல்ல என்பதை குறிக்க. பொயின்ர்ங் நெறியம் மின்காந்த வலு எத்திசையில் பாய்கின்றது என்பதை சுட்டி நிற்கும். மின் புலமும், காந்த புலமும் ஒரே அலைவரிசையில் அல்லது ஒரே மாதிரி மாறும் அலைவரிசையில் இருந்தால் மேல் தரப்பட்ட வரைவிலக்கணம் பின்வருமாறு மருவும்:  
<>complex<math>\; \vec {\Rho} = \vec {E} \times \vec {H}^* </math> (W/m<sup>2</sup>)</>
# மின்காந்தக் கதிர்வீச்சு

## மின்காந்த அலை பரப்புகை (Wave Propagation)

மின்காந்த அலை **பரவும் திசை** (direction of propagation) மின்காந்த சக்தி எங்கே செல்கின்றது என்பதை சுட்டி நிற்கும். எப்பொழுதும் மின்காந்த அலையின் பரிமாணிக்கும் திசை அவ்வலையை விவரிக்கும் மின் புலம் பரவும் தளத்துக்கும், காந்த புலம் பரவும் தளத்துக்கும் செங்குத்தாகவே அமையும். உதாரணத்துக்கு, மின் புலம் x-அச்சிலும் காந்த புலம் y-அச்சிலும் பாயுமாறு விபரிக்கப்பட்டால் மின்காந்த அலை z-அச்சின் திசையில் பரவும். இத்திசை நோக்கியே பொயின்ரிங் நெறியம் சுட்டும்.
# மின்காந்தக் கதிர்வீச்சு

## மின்காந்த அலையின் முனைப்பாக்கம் (Wave Polorization)

மின்காந்த அலையின் மின் புலத்தின் திசையை **அலையின் முனைப்பாக்கம்** எனப்படும். மின் புல முனைப்பாக்கத்தை கொண்டே மின்காந்த **அலையின் முனைப்பாக்க தளத்தை** (plane of polarization) விபரிப்பர். மின்காந்த அலையின் முனைப்பாக்க தளம் மின் புலத்தின் திசைக் கோட்டினாலும், மின்காந்த அலையின் பரவு திசைக் கோட்டினாலும் கட்டமைக்கப்பட்ட தளத்தை குறிக்கும். இத் தளம் இட கால காரணிகளின் ஒரு செயல்கூறு ஆகும். மிகவும் எளிய உதாரணம்: மின் புலம் x-அச்சு திசையிலும் மின்காந்த அலையின் பரவு திசை z-அச்சு திசையிலும் இருந்தால் அம் மின்காந்த அலையின் முனைப்பாக்க தளம் x-z தளம் ஆகும்.
# மின்காந்தக் கதிர்வீச்சு

## மின்காந்த குறுக்கலைகள் (Transverse Electromagnetic Waves)

அலை பரவும் திசையும் அலையின் அதிர்வுகளும்/அசைவுகளும் செங்குத்தாக இருக்குமானால் அவ் வலைகள் **குறுக்கலைகள்** எனப்படும். மின்காந்த அலையின் அதிர்வும் அது பரவும் திசையும் செங்குத்தாக இருப்பதால் மின்காந்த அலைகள் குறுக்கலைகள் ஆகும்.
# மின்காந்தக் கதிர்வீச்சு

## சீரான சமதள மின்காந்த அலைகள் (Uniform Plane TEM)

மின் புலம் ஒரு திசையில் மட்டுமே பயணிக்குமாய் இருந்தால், அதற்கு செங்குத்தாக காந்த புலமும், இவை இரண்டுக்கும் செங்குத்தாக மின்காந்த அலையின் பரவு திசையும் அமையுமாக இருந்தால், இம் மின் காந்த அலை சீரான சமதள முனைப்பாங்குடன் பயணிக்கும்.  
மாறக, மின் புலத்தின் திசை மாறி மாறி அமைந்தும், அதற்கு அமைய காந்த புலமும், மின்காந்த அலையின் பரவு திசையும் அமையுமாக இருந்தால் அம் மின் காந்த அலை சீரான சமதள முனைப்பாங்குடன் பயணிக்க மாட்டாது.
# மின்காந்தக் கதிர்வீச்சு

## மின்காந்த அலைகளை வகைப்படுத்தல்

மற்றும் வேறாக எடுத்துக்காட்டப்பட்டுள்ள ஒளியின் திருசியம்]]  
மின்காந்த அலையை அலை எண்ணை கொண்டு பல வேறாக வகைப்படுத்தலாம். அவ்வாறு வகைப்படுத்தும் மின்காந்த அலைகள் வெவ்வேறு தன்மைகளை கொண்டிருக்கும்.  
- காம்மா அலைகள் (10<sup>10</sup> - 10<sup>13</sup> GHz)
- ஊடு கதிர் அலைகள் (10<sup>8</sup> - 10<sup>9</sup> GHz)
- புற ஊதா கதிர்கள் (10<sup>6</sup> - 10<sup>8</sup> GHz)
- ஒளி அலைகள் (10<sup>5</sup> - 10<sup>6</sup> GHz)
- அகச்சிகப்பு கதிர்கள் (10<sup>3</sup> - 10<sup>4</sup> GHz)(
- மைக்ரோ வேவ் அலைகள் (3 – 300&nbsp;GHz)
- ரேடியோ அலைகள் (535 kHZ - 806&nbsp;MHz)
# மின்காந்தக் கதிர்வீச்சு

## பயன்கள்

### ரேடியோ அலைகள்

இந்த அலைகள் ரேடியோ மற்றும் தொலைக்காட்சி
செய்தித் தொடர்புக்குப் பயன்படுகிறது. 530&nbsp;MHz முதல் 1710&nbsp;MHz வரையுள்ள
அலைகள் AM வரிசையிலும், 54&nbsp;MHz வரையுள்ள அதிக அதிர்வெண் அலைகள்
குறைந்த அலை வரிசையிலும் பயன்படுகின்றன.
தொலைக்காட்சி அலையின் நெடுக்கம் 54&nbsp;MHz முதல் 890&nbsp;MHz
வரையிலும் FM வரிசையில் 88&nbsp;MHz முதல் 108&nbsp;MHz வரையிலும் செல்போன்களில்
மிக உயர் அதிர்வெண் (ultra high frequency) வரிசையிலும் ரேடியோ அலைகள்
பயன்படுகின்றன.
# மின்காந்தக் கதிர்வீச்சு

## பயன்கள்

### நுண்ணலைகள்

மிகக் குறைந்த அலைநீளம் உள்ளதால் இந்த அலைகள்
கதிரலைக் கும்பா மற்றும் செய்தித் தொடர்புக்குப் பயன்படுகின்றன. வீட்டு உபயோகப்
பொருளான மைக்ரோ அலை சமையல்கலன்கள், இந்த அலைகளின் சிறந்த பயன்பாடு
ஆகும்.
# மின்காந்தக் கதிர்வீச்சு

## பயன்கள்

### அகச்சிவப்பு கதிர்கள்

1. அகச்சிவப்பு விளக்குகள் முடநீக்கு சிகிச்சைக்குப் பயன்படுகின்றன.
1. அகச்சிவப்பு ஒளிப்படவியல் வானிலை தட்பவெப்ப முன்னறிவிப்புக்கு பயன்படுகிறது.
1. காற்று, அடர்பனி, மூடுபனி போன்றவை அகச்சிவப்புக் கதிர்களை உட்கவர்வதில்லை. இதனால் தொலைவில் உள்ளவற்றை நிழற்படமெடுக்க இவை பயன்படுகின்றன.
1. அகச்சிவப்பு உட்கவர் நிறமாலை, மூலக்கூறு கட்டமைப்புகளை ஆய்வதற்கு பயன்படுகின்றன.
# மின்காந்தக் கதிர்வீச்சு

## பயன்கள்

### கண்ணுறு ஒளி

பொருள்களிலிருந்து உமிழப்படும் அல்லது
எதிரோளிக்கப்படும் கண்ணுறு ஒளியைக் கொண்டு நம்மைச் சுற்றி
நடைபெறுவனவற்றை பார்க்கவும் அறியவும் முடிகிறது. இதன் அலைநீள நெடுக்கம்
4000 A முதல் 8000 A உள்ளது
# மின்காந்தக் கதிர்வீச்சு

## பயன்கள்

### புற ஊதாக் கதிர்கள்

1. பாக்டீரியாக்களை அழிப்பதற்கும் மருத்துவ உபகரணங்களில் உள்ள நுண்ணுயிர் கிருமிகளைக் கொல்லவும் பயன்படுகின்றன.
1. இந்த வகைக் கதிர்கள் போலி பத்திரங்களைக் கண்டறியவும், கைரேகை பதிவுகளைக் கண்டறியும் தடயவியல் ஆய்வகங்களிலும் பயன்படுகின்றன.
1. உணவுப் பொருள்கள் கெடாமல் பாதுகாக்கப் பயன்படுகின்றன.
1. அணுவின் கட்டமைப்பைக் கண்டறியப் பயன்படுகின்றன.
# காற்பந்தாட்டம்

, 1960]]
**காற்பந்து** என்பது ஒரேமாதிரியான பலகுழு விளையாட்டுக்களின் பெயர், அவை அனைத்தும் பந்தை கால்களைக்கொண்டு உதைத்து கோலைப் பெற (வெவ்வேறு கோணங்களில்) முயற்சிக்கும் செயலில் ஈடுபடுகின்றன. சங்கக் காற்பந்து என்பது உலக அளவில் இந்த விளையாட்டுக்களில் மிகவும் பிரபலமானது, மேலும் பொதுவாக வெறும் "காற்பந்து" அல்லது "சாக்கர்" என்று அறியப்படுகின்றது. இருப்பினும் காற்பந்து என்ற வார்த்தை காற்பந்து வடிவத்தில் உள்ள அனைத்து விளையாட்டிற்கும் பொருந்துகின்றது, இது உலகத்தின் ஒவ்வொரு குறிப்பிட்ட பகுதியிலும் மிகவும் பிரபலமானது. ஆகவே ஆங்கில மொழி வார்த்தையான "ஃபுட்பால்", "கிரிட்அயர்ன் கால்பந்து" (இந்தப் பெயர் வட அமெரிக்க விளையாட்டுக்களுடன், குறிப்பாக அமெரிக்க கால்பந்து மற்றும் கனடிய கால்பந்து ஆகியவற்றுடன் தொடர்புடையது), ஆஸ்திரேலிய காற்பந்து, கேலிக் காற்பந்து, ரக்பி லீக், ரக்பி யூனியன் மற்றும் தொடர்புடைய விளையாட்டுகளுக்குப் பொருந்துகின்றது.  
இந்த விளையாட்டுக்கள் உள்ளடக்கியது:  
- இரண்டு *அணிகள்* வழக்கமாக 11 முதல் 18 வரையிலான வீரர்களைக் கொண்டிருக்கின்றன; சில வீரர்கள் மட்டும் கொண்டவை(ஒரு அணியில் ஐந்து அல்லது அதற்கு மேற்பட்டோர்)வேறுபட்ட அணிகளும் பிரபலமாக இருக்கின்றன
- போட்டியை விளையாடுவதற்கென்று தெளிவாக வரையறுக்கப்பட்டப் பகுதி;
- களத்தில் எதிரணியின் முனைக்குப் பந்தை நகர்த்திச் சென்று கோல் பகுதி அல்லது எல்லைக் கோடு வழியாக *கோல்கள்* அல்லது *புள்ளிகளைப்* *பெறுதல்* ;
- வீரர்கள் பந்தை இரண்டு *கோல்கம்பங்கள்* இடையே தள்ளுவதன் விளைவாக கோல்கள் அல்லது புள்ளிகள் பெறப்படுகின்றன
- கோல் அல்லது எல்லைக் கோடானது எதிரணியின் மூலம் *தடுக்கப்படும்* ;
- வீரர்கள் உதைத்தல், கொண்டு செல்லுதல் அல்லது பந்தைக் கைமாற்றுதல்-போன்ற நெறிமுறையைப் சார்ந்து பந்தை நகர்த்தக் கோரப்படுகின்றனர்; மேலும்
- வீரர்கள் அவர்களின் உடலை மட்டுமே பயன்படுத்தி பந்தை நகர்த்த வேண்டும்.  
பெரும்பாலான நெறிமுறைகளில், வீரர்களின் *ஆப்சைடு* (offside)நகர்வை கட்டுப்படுத்துகின்ற விதிகள் உள்ளன, மேலும் வீரர்கள் கண்டிப்பாக கோல்கம்பங்களுக்கிடையே உள்ள *கிராஸ்பாரின்* கீழே அல்லது அதன் ஊடே பந்தைச் செலுத்தி கோலைப் பெறவேண்டும். பல கால்பந்து நெறிமுறைகளுக்குப் பொதுவான பிற அம்சங்களில் உள்ளடங்கியவை: புள்ளிகள் பெரும்பாலும் வீரர்கள் பந்தை கோல் எல்லைக்கோட்டிற்கு கொண்டுசெல்வதன் மூலம் பெறப்படுகின்றது; மேலும் வீரர்கள் *மார்க் எடுத்த பின்னர் அல்லது பேர் கேட்ச் செய்த பின்னர்* அவர்கள் *ப்ரீ கிக்* (free kick)கைப் பெறுகின்றனர்.  
பண்டைய காலம் தொட்டு, உலகம் முழுவதும் மக்கள் பந்தை உதைத்தல் அல்லது கொண்டு செல்லுதல் போன்ற செயல்பாடுகளைக் கொண்டு விளையாடி இருக்கின்றனர். இருந்தாலும் கால்பந்தின் பெரும்பாலான நவீன நெறிமுறைகள் அவற்றின் பிறப்பிடமான இங்கிலாந்தில் தோன்றியவை.
# காற்பந்தாட்டம்

## பெயர் வரலாறு

"football" (அல்லது "foot ball") என்ற வார்த்தையானது காலால் பந்தை உதைக்கும் செயலால் பிறந்தது என்று பெரும்பாலும் நம்பப்படுகையில், அந்த கால்பந்து (football) என்ற வார்த்தையானது உண்மையில் இடைக்கால ஐரோப்பாவில் *கால்களைக் கொண்டு* விளையாடப்படும் பல்வேறு விளையாட்டுக்களைக் குறித்தது என்ற எதிர் விளக்கமும் உள்ளது. இந்த விளையாட்டுக்கள், உயர்குடி மக்களால் பெரும்பாலும் விளையாடப்படும் குதிரை சவாரி விளையாட்டுக்களை எதிர்ப்பதற்காக வழக்கமாக உழவர்களால் விளையாடப்பட்டன. இருப்பினும் இந்த விளக்கத்திற்கான உறுதியான ஆதாரம் எதுவும் இல்லை, கால்பந்து என்ற வார்த்தையானது எப்போது காலில் விளையாடும் பல்வேறு விளையாட்டுக்களைக் குறிக்கின்றதேயன்றி, அது பந்தை உதைக்கும் தன்மையை உள்ளடக்கியனவற்றை மட்டுமே அவ்வாறு குறிப்பிடுவதில்லை. பல வகைளில், கால்பந்து (football) என்ற வார்த்தை குறிப்பாக பந்தை உதைத்துத் தள்ளுவதைத் தடைச் செய்த விளையாட்டுக்களுக்கும் பொருந்துகின்றது.
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### சங்கக் கால்பந்து மற்றும் மரபினர்

- சங்கக் கால்பந்து விளையாட்டானது *கால்பந்து* , *சாக்கர்* , *பூட்டி* மற்றும் *பூட்டீ* என்றும் அறியப்படுகிறது
- உள்ளரங்க/கூடைப்பந்து திடல் வகைகளிலான கால்பந்து:
- ஐந்து நபர் கால்பந்து — உலகம் முழுவதிலும் பின்வருவன உள்ளிட்ட பல்வேறு விதிமுறைகளின் படி விளையாடப்படுகின்றது:
- புட்சல் — FIFA-அங்கீகரித்த அணிக்கு ஐந்து பேர் விளையாடும் உள்ளரங்க விளையாட்டு
- *மினிவோயட்பால்* — அணிக்கு ஐந்து பேர் விளையாடும் உள்ளரங்க விளையாட்டு, கிழக்கு மற்றும் மேற்கு ப்ளாண்டர்ஸ்ஸில் மிகவும் பிரபலமாக விளையாடப்படுகின்றது
- பாபி புட் அணிக்கு ஐந்து பேர் விளையாடும், மத்திய அமெரிக்காவில் கூடைப்பந்துத் திடலில் (கோல்கம்பங்கள் கட்டப்பட்டு) திறந்தவெளியில் விளையாடப்படுகின்றது.
- உள்ளரங்க சாக்கர் — அணிக்கு ஆறு பேர் விளையாடும் உள்ளரங்க விளையாட்டு இலத்தீன் அமெரிக்காவில் நன்கு அறியப்படுகின்றது, அங்கு இது பெரும்பாலும் திறந்த வெளி மைதானங்களில் *fútbol rápido* ("விரைவுக் கால்பந்து") என்ற பெயரில் விளையாடப்படுகின்றது
- மாஸ்டர்ஸ் கால்பந்து ஐரோப்பாவில் வயது முதிர்ந்த தொழில் முறை வீரர்கள் (35 வயதுகள் மற்றும் அதற்கும் மேற்பட்ட வயதினை உடையவர்கள்) விளையாடும் அணிக்கு ஆறு பேர் கொண்ட விளையாட்டு
- பாராலிம்பிக் கால்பந்து — உடல் ஊனமுற்ற தடகள வீரர்களுக்காக மாற்றியமைக்கப்பட்ட கால்பந்து. பின்வருவன உள்ளடங்கியது:
- பார்வைக் குறைபாடான தடகள வீரர்களுக்கான - அணிக்கு 5 பேர் கொண்ட கால்பந்து
- பெருமூளை வாதம் கொண்ட தடகள வீரர்களுக்கான - அணிக்கு 7 பேர் கொண்ட கால்பந்து
- ஊனமுற்ற தடகள வீரர்களுக்கான - ஊனமுற்றோர் கால்பந்து
- காது கேளாமை கொண்ட தடகள வீரர்களுக்கான - காது கேளாதோர் கால்பந்து
- மின் சக்கர நாற்காலி சாக்கர்
- கடற்கரைச் சாக்கர் — மணலில் விளையாடப்படும் கால்பந்து, இது கடற்கரைக் கால்பந்து மற்றும் மணல் சாக்கர் என்றும் அழைக்கப்படுகின்றது
- தெரு கால்பந்து — பல ஒழுங்கற்ற வடிவங்களைக் கொண்ட கால்பந்தை ஒருங்கிணைத்தது
- ரஷ் கோலி — இயல்பான கோல்கீப்பரை விட பல நெகிழ்வான அம்சங்களைக் கொண்ட கால்பந்தின் வேறுபட்ட வகை
- ஹெட்டர்ஸ் அண்ட் வாலேஸ் — இங்கு குறிக்கோள் கோல்கீப்பருக்கு எதிராக தலை மற்றும் நிலத்தில் பந்துப் படாமல் கோல் போடமுனைவது ஆகும்
- கிராப் கால்பந்து — வீரர்கள் தங்களது கைகளை ஊன்றி நின்றும் பாதங்களைப் பயன்படுத்தியும் மேலும் பின்புறமாக உருண்டு புரண்டு இயல்பான கால்பந்து போலவே விளையாடும் கால்பந்து
- ஸ்வாம்ப் சாக்கர் — ஸ்வாம்ப் சாக்கர் அல்லது சேறு நிறைந்த இடத்தில் விளையாடும் விளையாட்டு
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### ரக்பி பள்ளி கால்பந்து மற்றும் மரபுகள்

- ரக்பி கால்பந்து
- ரக்பி லீக் — நியூ சவுத் வேல்ஸ் மற்றும் குயீன்ஸ்லாந்து ஆகிய ஆஸ்திரேலிய மாநிலங்களிலும் இங்கிலாந்தில் அந்த விளையாட்டை விளையாடும் பலராலும் வழக்கமாக "கால்பந்து" அல்லது "பூட்டி" என எளிதாக அழைக்கப்படுகின்றது. மேலும் அடிக்கடி "லீக்" என்றும் எளிதாகக் குறிப்பிடப்படுகின்றது
- ரக்பி லீக் நைன்ஸ் (அல்லது செவன்ஸ்)
- டச் கால்பந்து (ரக்பி லீக்) — ரக்பி லீக்குடன் தொடர்பற்றப் பதிப்பு. தென்னாப்பிரிக்காவில் இது **சிக்ஸ் டவுன்** என்று அறியப்படுகின்றது
- டேக் ரக்பி — ரக்பி லீக்குடன் தொடர்பற்ற பதிப்பு, இதில் தடுப்பாட்டத்தைக் குறிக்க வெல்க்ரோ டேக் அகற்றப்பட்டு இருக்கின்றது
- ரக்பி யூனியன்
- ரக்பி செவன்ஸ்
- டேக் ரக்பி — வெல்க்ரோ டேக்கைப் பயன்படுத்தும் ரக்பி யூனியன் வடிவம்
- கடற்கரை ரக்பி — மணலில் விளையாடப்படும் ரக்பி
- டச் ரக்பி — தடுப்பாட்ட அம்சங்கள் இல்லாத ரக்பி கால்பந்தின் பொதுப்பெயர்
- கிரிட் அயர்ன் கால்பந்து
- அமெரிக்க கால்பந்து — அமெரிக்காவிலும் கனடாவிலும் "கால்பந்து" எனவும், ஆஸ்திரேலியாவிலும் நியூசிலாந்திலும் "கிரிட் அயர்ன்" எனவும் அழைக்கப்படுகின்றது. டச் ஃபுட்பால் பதிப்புகளிலிருந்து வேறுபடுத்தி அறிய சிலநேரங்களில் அது "தடுப்பாட்டம் கால்பந்து" என்று அழைக்கப்படுகின்றது
- உள்ளரங்க கால்பந்து, ஏரினா கால்பந்து — அமெரிக்க கால்பந்தின் உள்ளரங்கப் பதிப்பு
- ஒன்பது நபர் கால்பந்து, எட்டு நபர் கால்பந்து, ஆறு நபர் கால்பந்து — தடுப்பாட்டம் கால்பந்தின் பதிப்புகள், முக்கியமாக களத்திற்கு 11 பேர் கொண்ட அணிக்கு வீரர்கள் கிடைக்காத சிறிய உயர்நிலைப் பள்ளிகளில் விளையாடப்படுகின்றது
- டச் கால்பந்து (அமெரிக்கன்) — தடுப்பாட்டம் அமெரிக்க கால்பந்து
- ப்ளாக் கால்பந்து — டேக்கிளற்ற அமெரிக்க கால்பந்து, டச் கால்பந்து போன்றே, வெல்க்ரோ வத்திருக்கும் இடுப்பைச் சுற்றி கட்டப்பட்ட கொடியை இதிலும் தடுப்பாட்டத்தைக் குறிக்கும் விதமாக எதிர் ஆட்டக்காரர்கள் இழுக்கின்றனர்
- தெருக் கால்பந்து (அமெரிக்கன்) — உபகரணம் எதுவுமின்றி எளிதாக்கப்பட்ட விதிமுறைகளுடன் புழைக்கடைகளில் விளையாடப்படும் அமெரிக்கக் கால்பந்து
- கனடிய கால்பந்து — கனடாவில் எளிதாக "கால்பந்து" என அழைக்கப்படுகின்றது; கனடாவில் "கால்பந்து" என்பது சூழ்நிலையப் பொருத்து கனடியன் அல்லது அமெரிக்க கால்பந்து இரண்டில் ஒன்றைக் குறிக்கும்
- கனடிய ப்ளாக் கால்பந்து — தடுப்பாட்டமற்ர கனடிய கால்பந்து
- ஒன்பது நபர் கால்பந்து — ஒன்பது நபர் அமெரிக்க கால்பந்தை ஒத்தது, ஆனால் கனடிய விதிமுறைகளைப் பயன்படுத்துகின்றது; களத்திற்கு 12 பேர் கொண்ட அணிக்கு போதுமான வீரர்கள் குறையும் சாஸ்கட்சுவானில் உள்ள சிறிய பள்ளிகளால் விளையாடப்படுகின்றது
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### ஐரிஷ் மற்றும் ஆஸ்திரேலிய வகைகள்

*இந்த நெறிமுறைகள் பொதுவான ஆப்சைடு விதிமுறையைக் கொண்டிருக்கவில்லை, மேலும்,தேவையென்னவெனில் ஓடிக்கொண்டிருக்கும் போது பந்தை பவுன்ஸ் அல்லது சோலோ (டோய்-கிக்) மூலமாக , பந்தை தூக்கியெறிதலுக்குப் பதிலாக பந்தைக் குத்தியோ அல்லது தட்டியோ கைமாற்றுதல் செய்வது மற்றும் பிற மரபுகளைக் கொண்டிருக்கின்றன.*  
- ஆஸ்திரேலிய விதிகள் கால்பந்து — அதிகாரப்பூர்வமாக "ஆஸ்திரேலிய கால்பந்து" எனவும், இயல்பாக "கால்பந்து", "பூட்டி" அல்லது "ஆஸி விதிகள்" எனவும் அறியப்படுகின்றது. சில பகுதிகளில் (தவறுதலாக) "AFL" எனவும் குறிப்பிடப்படுகின்றது, இது முக்கிய ஏற்பாட்டு அமைப்பு மற்றும் போட்டியின் பெயர்
- ஆஸ்கிக் — இளம்தலைமுறைக் குழந்தைகளுக்காக AFL வடிவமைத்த ஆஸ்திரேலிய விதிகளின் பதிப்பு
- மெட்ரோ பூட்டி (அல்லது மெட்ரோ விதிகள் பூட்டி) — வட அமெரிக்க நகரங்களில் உள்ள கிரிட் அயன் மைதானங்களில் பயன்படுத்துவதற்காக (வழக்கமான ஆஸ்திரேலிய விதிகள் கொண்ட போட்டிகளுக்கு தேவையான மைதானங்கள் பெரும்பாலும் போதாததால்), USAFL கண்டுபிடித்த மாற்றியமைக்கப்பட்ட பதிப்பு
- கிக்-டூ-கிக்
- 9 பேர் பூட்டி — மிகவும் திறந்த வேறுபட்ட ஆஸ்திரேலிய விதிகளில் விளையாடப்படுகின்றன, மொத்தத்தில் 18 வீரர்கள் தேவைப்படுகின்றது, மேலும் விகிதசமமாக சிறிய மைதானங்களில் (தொடர்புடைய மற்றும் தொடர்பற்ற வகைகள் உட்பட) விளையாடப்படுகின்றன
- ரெக் பூட்டி — "பொழுதுபோக்கு கால்பந்து", தடுப்பாட்டங்களுக்குப் பதிலாக டேகுகளை மாற்றி ஆஸ்திரேலிய விதிகளின் தொடர்பற்ற டச் வகைகளை மாற்றியமைத்து, AFL உருவாக்கியது
- டச் ஆஸி விதிகள் — இங்கிலாந்தில் மட்டுமே விளையாடப்படும் ஆஸ்திரேலிய விதிகளின் தொடர்பற்ற மாற்றம்
- சமோவா விதிகள் — ரக்பி கால்பந்து களங்களின் பயன்பாடு போன்ற சமோவாவின் நிபந்தனைகளுக்கு ஏற்கக்கூடிய உள்ளூர்மயமாக்கப்பட்ட பதிப்பு
- மாஸ்டர்ஸ் ஆஸ்திரேலிய கால்பந்து (*சூப்பர் விதிகள்* என்றும் அறியப்படுகின்றது) — 30 ஆண்டுகளுக்கு மேலான வயதுடைய வீரர்களுக்கான என்று வரையறுக்கப்பட்ட போட்டிகளுக்காக அறிமுகப்படுத்தப்பட்ட குறைக்கப்பட்ட தொடர்புப் பதிப்பு
- பெண்கள் ஆஸ்திரேலிய விதிகள் கால்பந்து — சிறிய பந்தைக் கொண்டு விளையாடப்படுவது, மேலும் (சிலநேரங்களில்) பெண்கள் போட்டிக்காக அறிமுகப்படுத்தப்பட்ட குறைக்கப்பட்ட தொடர்புப் பதிப்பு
- கேலிக் கால்பந்து — அயர்லாந்தில் பெரிதும் விளையாடப்படுவது. சிலநேரங்களில் "கால்பந்து" அல்லது "காஹ்" (கேலிக் தடகளச் சங்கம் என்பதன் சுருக்கப் பெயரிலிலிருந்து வந்தது) எனக் குறிப்பிடப்படுகிறது
- மகளிர் கேலிக் கால்பந்து
- சர்வதேச விதிகள் கால்பந்து — போட்டிகளுக்கு கேலிக் மற்றும் ஆஸ்திரேலிய விதிகளின் வீரர்களுக்கான இணக்கமான நெறிமுறைகளைப் பயன்படுத்துவது
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### எஞ்சியுள்ள இடைக்காலப் பந்து விளையாட்டுகள்

#### இங்கிலாந்தின் உள்ளே

- ஹேக்ஸி ஹூட், ஹேக்ஸி, லின்கோல்ன்ஷையரில் உள்ள எபிபானியில் விளையாடப்படுவது
- ஷரோவ் செவ்வாய் விளையாட்டுகள்
- ஆல்ன்விக், நார்த்தம்பர்லேண்டில் ஸ்கோரிங் ஹேலஸ்
- ஆஷ்போர்ன், டெர்பிஷையரில் ராயல் ஷ்ரோவெடிட் கால்பந்து
- ஆதர்ஸ்டோன், வார்விக்ஷையரில் ஷ்ரோவெடிட் பந்து விளையாட்டு
- கார்பே காஸ்ட்லே, டோர்செட்டில் பர்பெக் மார்ப்லெர்ஸின் ஷரோவ் ட்யூஸ்டே கால்பந்து விழா
- கார்ன்வால்லில் செயிண்ட் கொலம்ப் மேஜர் எனுமிடத்தில் ஹர்லிங் த சில்வர் பால்
- செட்ஜ்பீல்டு, துர்ஹாம் கவுண்டியில் பந்து விளையாட்டு
- ஸ்காட்லாந்தில் பா கேம் ("பந்து விளையாட்டு") இன்னமும் கிறிஸ்துமஸ் மற்றும் ஹோக்மனாய் நேரங்களில் பின்வரும் இடங்களில் பிரபலமாக இருக்கின்றது:
- டன்ஸ், பெர்விக்ஷையர்
- ஸ்கோன், பெர்த்ஷையர்
- ஆர்க்னே தீவுகளில் கிர்க்வால்
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### எஞ்சியுள்ள இடைக்காலப் பந்து விளையாட்டுகள்

#### இங்கிலாந்துக்கு வெளியே

- *கால்சியோ பையோரென்டினோ* — 16 ஆம் நூற்றாண்டு புளோரன்ஸ் இலிருந்து மறுமலர்ச்சிக் கால கால்பந்தின் நவீன மீட்பு.
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### எஞ்சியுள்ள இங்கிலாந்து பள்ளி விளையாட்டுக்கள்

இங்கிலாந்து பொது (தன்னாட்சி) பள்ளிகளில் இன்னமும் விளையாடப்படும் விளையாட்டுக்கள்:  
- எடோன் பீல்டு கேம்
- எடோன் வால் கேம்
- ஹாரோ கால்பந்து
- வின்செஸ்டர் கல்லூரிக் கால்பந்து
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### சமீபத்தில் கண்டுபிடிக்கப்பட்ட மற்றும் கலப்பு விளையாட்டுகள்

- கீப்பி அப்பி (குறிப்பிட்ட நிலையைக் கட்டிக் காத்தல்)
- : இது பாதம், முட்டிகள், மார்பு, தோள்கள் மற்றும் தலையைப் பயன்படுத்தி கால்பந்தைக் அந்தரத்தில் நிலையற்றுக் கையாளும் கலையாகும்.
- கால்பை
- : ஹாக்கி சேக் (இது ஒரு ட்ரேட் மார்க்) உட்பட பல கீப்பி அப்பியின் பல வேறுபாடுகளில் சிறிய பீன் பை அல்லது மணல் பை பந்தாகப் பயன்படுத்தப்படுகின்றது.
- கட்டற்ற பாணி கால்பந்து  
:நவீனத்திற்கு எடுத்துச்செல்லப்பட்ட கீப்பி அப்பியின் கட்டற்ற பாணி வீரர்கள் தங்களது பொழுதுபோக்கு மதிப்பு மற்றும் திறன் வெளிப்பாடு ஆகியவற்றிற்கு தரமதிப்பைப் பெற்றுள்ளனர்.
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### சமீபத்தில் கண்டுபிடிக்கப்பட்ட மற்றும் கலப்பு விளையாட்டுகள்

#### ரக்பி அடிப்படையில்

- ஸ்கப்பல்பால்
- போர்ஸ் எம் பேக்ஸ் என்ற **பின் தள்ளுதல்** , **போர்ஸ்மேன்பேக்** மேலும்.
**கால்பந்து**
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### சமீபத்தில் கண்டுபிடிக்கப்பட்ட மற்றும் கலப்பு விளையாட்டுகள்

#### கலப்பு விளையாட்டுகள்

- ஆஸ்டஸ்
- : இரண்டாம் உலகப்போரின் போது மெல்போர்னில் ஆஸ்திரேலிய விதிகள் மற்றும் அமெரிக்க கால்பந்து ஆகியவற்றுக்கு இடையே சமரசம் கண்டுபிடிக்கப்பட்டது.
- போஸாபால்
- : சங்கக் கால்பந்து மற்றும் கைப்பந்து மற்றும் ஜிம்னாஸ்டிக்ஸ் அகியவை கலந்தது; காற்று நிரப்பப்பட்டவைகளிலும் டிராம்போலைன்களிலும் விளையாடப்பட்டது.
- பூட்வாலி
- : சங்கக் கால்பந்து மற்றும் கடற்கரை கைப்பந்து ஆகியவை கலந்தது; மணலில் விளையாடப்படுகின்றது
- கிக்பால்
- : சங்கக் கால்பந்து மற்றும் பேஸ்பால் ஆகியவறின் கலப்பின விளையாட்டாக 1942 வாக்கில் அமெரிக்காவில் உருவாக்கப்பட்டது.
- ஸ்பீடுபால் (அமெரிக்கன்)
- : அமெரிக்கக் கால்பந்து, சாக்கர் மற்றும் கூடைப்பந்து ஆகியவற்றின் இணைப்பாக, 1912 இல் அமெரிக்காவில் உருவாக்கப்பட்டது.
- யுனிவர்சல் கால்பந்து
- : ஆஸ்திரேலிய விதிகள் மற்றும் ரக்பி லீக் ஆகியவற்றின் கலப்பான இது, 1933 இல் சிட்னியில் முயற்சிக்கப்பட்டது.
- வோலட்டா
- : சங்கக் கால்பந்து மற்றும் ஐரோப்பிய கைப்பந்து ஆகியவற்றை நினைவுகூறும் இந்த விளையாட்டை, இத்தாலிய பாசிச தலைவரான, ஆகஸ்டோ துராட்டி 1920களில் உருவாக்கினார்.
- வீல்சேர் ரக்பி
- : **மர்டர்பால்** என்றும் அழைக்கப்படும் இது 1977 இல் கனடாவில் உருவாக்கப்பட்டது. ஐஸ் ஹாக்கி மற்றும் கூடைப்பந்து ஆகியவற்றின் அடிப்படையிலானது ரக்பி அடிப்படையில் இல்லை.
- வீல்சேர் ரக்பி லீக்
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### டேபிள்டாப் விளையாட்டுகளும் பிற பொழுதுபோக்குகளும்

#### கால்பந்து (சாக்கர்) அடிப்படையில்

- சுப்புடெயோ
- ப்ளோ கால்பந்து
- மேசை கால்பந்து — **பூஸ்பால்** , **டேபிள் சாக்கர்** , **பேபிபூட்** , **பார் கால்பந்து** அல்லது **கெட்டோன்** ) என்றும் அறியப்படுகின்றது.
- பேண்டஸி கால்பந்து (சாக்கர்)
- பட்டன் கால்பந்து — **ப்யூட்போல் டே மேசா** , **ஜோகோ டே போடோஸ்** என்றும் அறியப்படுகின்றது
- பென்னி கால்பந்து
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### டேபிள்டாப் விளையாட்டுகளும் பிற பொழுதுபோக்குகளும்

#### ரக்பி அடிப்படையில்

- பென்னி ரக்பி
# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### டேபிள்டாப் விளையாட்டுகளும் பிற பொழுதுபோக்குகளும்

#### அமெரிக்கக் கால்பந்து அடிப்படையில்

- காகிதக் கால்பந்து
- ப்ளட் பவுல்
- பேண்டஸி கால்பந்து (அமெரிக்கன்)
- மேடன் NFL